"Gape o rotloetsa pusotshwaraganelo le taolo e e golaganeng goralala le maphata otlhe a le mararo a puso fa go tla mo dilaeboraring tsa setšhaba le mo ditirelong tsa go tlamelwa ka tshedimosetso.3 Gang fa Molaotlhomo ono o sena go nesediwa pula go ka nna molao wa mmatota, o tla samagana le matsadi a tlhokotekatekano e e neng e diragala mo malobeng fa go tla mo dilaeboraring tsa setšhaba le go tlamela ka palo e e lekaneng ya didirisiwa ya batho ba ba tshelang ka bogolofadi, bašwa, bagolo le bao ba sa itseng English kwa metseseteropong le kwa metseselegaeng."